cyanic-selkie/wikianc huggingface dataset:
קרב תל א-שריעה ותל הוריירה
רקע
הבריטים ניסו לנצל את ההשג ולהתקדם צפונה ולכבוש את השטחים שמצפון לבאר שבע. בין 1 בנובמבר ל-4 בנובמבר נלחמו הבריטים על מנת לכבוש את הקו בין תל חווילפה ודאהרייה אולם שילוב של כח טורקי חזק וחוסר משמעותי במי שתייה לכוחות הלוחמים, לסוסים ולגמלים הביא לכישלון של רוב ההתקפות הבריטיות.
תוצאות הקרב
פריצת קו ההגנה הטורקי בגזרת תל א-שריעה היה הישג משמעותי ביותר ממספר היבטים:
פרי וטקינס
ביוגרפיה
וטקינס נפטר ב-17 במרץ 1996 בביתו שבטקומה, וושינגטון מסיבוכים הקשורים למחלת האיידס. חייו והשקפותיו מונצחים בספרו של בויקין האמור לעיל, בספר "Conduct Unbecoming" של רנדי שילטס ובספר "My Country, My Right to Serve" של מרי אן האמפריי. אוניברסיטת בית הספר למשפטים במישיגן מעניקה מענק מחקר הקרוי על שמו.
ספקטרום של חוג
טופולוגיית זריצקי
הטופולוגיה רחוקה מלהיות מטרית. לדוגמה, היא מקיימת את תכונת ההפרדה T1 רק כאשר כל אידיאל ראשוני הוא אידיאל מקסימלי. הסגור של \{P\} שווה ל-V_P (ולכן P היא "נקודה גנרית" של V_P). הקבוצות הראשיות הפתוחות מהוות בסיס לטופולוגיה.
כרמן ריינהרט
קורות חייה
ריינהרט החלה לעבוד בשנת 1982 בחברת ולאחר שלוש שנים מונתה לכלכלנית הראשית בחברה. בשנות התשעים מילאה מספר תפקידים בקרן המטבע הבינלאומית, בהם סמנכ"לית מחלקת המחקר. משנת 2012 ריינהרט מרצה כפרופסור לכלכלה בינלאומית בבית הספר למדע המדינה על שם ג'ון פיצג'רלד קנדי באוניברסיטת הרווארד. כמו כן נמנית בין חברי המועצה המייעצת של המכון למחשבה כלכלית חדשה.
מחקר ופרסום
ריינהרט ופרסמה מאמרים מחקריים במגוון נושאים כלכליים, בהם מקרו-כלכלה, מימון בינלאומי, תזרימי הון בינלאומיים, בקרת הון, אינפלציה, משברי חוב בנקאיים ומדינתיים, קריסות מטבע ו. מאמריה התפרסמו בכתבי עת מובילים, בהם Quarterly Journal of Economics, וכן בעיתונים כלכליים כלליים, בהם האקונומיסט, וול סטריט ג'ורנל, וושינגטון פוסט וניוזוויק.
מגפת הקורונה ברפובליקה העממית של סין
בלימת ההתפרצות
ב־26 בינואר הורכבה ועדת מומחים שהופקדה על המניעה ובקרה של התפרצות הווירוס החדש בראשות ראש ממשלת סין, לי קצ'יאנג, שביקר בווהאן כדי להנחות את הטיפול במניעת המגפה. הוועדה החליטה להאריך את חופשת ראש השנה עד ל-10 בפברואר בניסיון לצמצם את התפשטות המחלה. הצוות הרפואי התמודד גם הוא עם קושי לנסוע לבתי החולים, כיוון שההליכה ונסיעה בכלי רכב פרטיים נאסרה גם עליהם והם היו מוגבלים לנסיעה במוניות וברכבים שכורים, שהתחמקו מהשירות לאחר שנודע להם על היעד. בתוך כך עזבו חמישה מיליון אנשים את ווהאן.
לפי סוכנות הידיעות הרשמית של סין, שינחואה, ועדת הקבע של הפוליטביורו קראה לשיפורים ב"מערכת לניהול מקרי חירום לאומיים", והדגיש כי "הכרחי לחזק את הפיקוח על השווקים ולאסור לחלוטין ולפעול בחומרה נגד כל השווקים והמסחר הלא חוקיים בבעלי חיים".
ב-4 בפברואר הגיע מספר המקרים בעלי תסמינים שנוספו ביממה לשיא של כ-3,900 (עלייה של כ-19 אחוזים לעומת היום הקודם), והמספר המצטבר לכ-24,300 מקרים מדווחים.
התפרצויות מאוחרות
ב-21 בדצמבר 2021, הגיע מספר הנדבקים בסין לשיא של 21 חודשים עם 155 נדבקים בעלי תסמינים. זאת על רקע התפרצות בעיר שיאן, בה הוטל סגר נוקשה. לקראת משחקי החורף האולימפיים, נקבע שמי שירכוש בבייג'ינג תרופות להורדת חום, שיכוך כאבים או הקלה בשיעול יקבל התראה בנייד שעליו להיבדק או להיכנס לבידוד.
ב-25 ביוני, שאנגחאי הכריזה על "ניצחון" המגפה ובייג'ינג הכריזה על פתיחה מחדש של בתי ספר יסודיים ותיכוניים בעקבות ירידה במספר המאומתים. בסוף יולי סין המשיכה עם המדיניות המחמירה וכך הוטלו מגבלות ברובע בעיר ווהאן. בשבועות שלאחר מכן המשיך הממשל להורות על בדיקות המוניות וסגרים בערים ברחבי סין, מסניה באי הטרופי האינאן ועד דרום מערב צ'נגדו, אזור שינג'יאנג בצפון מערב ועד לעיר הנמל דאליין שבצפון. נשיא הרפובליקה העממית של סין שי ג'ינפינג אותת כי לא תהיה הקלה במדיניות המחמירה. על תושבים באזורים שונים חלו כללים שונים, תלוי אם הם נמצאים באזור סיכון נמוך, בינוני או גבוה. בתחילת נובמבר, פרסם הממשל רשימה של 20 שינויים מקילים בניהול הסגרים והמעקב אחר נדבקים, ובערים מסוימות נערכו פיילוטים מקילים עוד יותר. במקביל כמות הנדבקים המדווחים עלתה לשיא. בדצמבר נמשכו ההקלות, ולפי ההנחיות החדשות, חולים עם סימפטומים קלים היו יכולים לעבור בידוד ביתי. לאור צימצום השימוש בבדיקות, עלה הקושי לנטר את ההדבקה המתרחבת. לפי הערכות, היה מדובר במיליוני נדבקים. סין החליטה להפסיק לפרסם נתוני הדבקות יומיים ב-25 בדצמבר 2022. דווח על עומסים במערכת הבריאות. רבים נדבקו.
ב-15 מרץ 2023, הממשל הסיני החל לאשר כניסת תיירי חוץ, כאשר שערי המדינה נסגרו שלוש שנים קודם, ב-28 במרץ 2020.
שיעורי תמותה
נכון ל-1 במארס עלה שיעור התמותה בחוביי לכ 4.2 אחוזים (כ-2,800 מתוך כ-67,000), בסין כולה ל-3.6 אחוזים ובעולם כ-3.4 אחוזים. עם זאת, שיעורי התמותה במחוזות אחרים בסין היו נמוכים בהרבה (פחות מאחוז). ב-18 במרץ היה שיעור התמותה המצטברת בעיר ווהאן 5 אחוזים, במחוז חוביי 4.6 אחוזים, בסין כולה 4 אחוזים, ובמחוזות אחרים בסין 0.8 אחוזים. באותו יום היה שיעור התמותה המצטברת בעולם 4 אחוזים.
לפי מחקר של המרכז הסיני לבקרת מחלות ומניעתן, קרוב לחצי מיליון תושבי ווהאן נדבקו בקורונה. כמעט 4.5% מתושבי העיר פיתחו נוגדנים לנגיף. בערים אחרות במחוז חוביי, נמצא כי 0.44% מהתושבים פיתחו נוגדים נגד הנגיף. מחוץ למחוז, המספרים נמוכים עוד יותר ורק בשני אנשים נמצאו נוגדים בקרב למעלה מ-12 אלף תושבים שנבדקו.
סברודווינסק
הקמתה ותקופת רוסיה הצארית
ב-24 באוגוסט 1553 הגיעה ספינה בריטית ליישוב מכרות המלח ניונוקסה, שעדיין מפורסם באדריכלות העץ המסורתית שלו. המלחים הבריטים ביקרו במנזר ניקולו-קורלסקי, שם הופתעו למצוא קהילה של "מלחים בסוטאנים (קאסוקים)" ומזח גדול מספיק כדי להכיל כמה ספינות. לסנט ניקולאי, פטרונו הקדוש של המלחים; לפיכך, כל הים הלבן התפרסם במפות האנגליות של המאה ה-16 בשם "מפרץ סנט ניקולאי".
פרובינציית פוזן-פרוסיה המערבית
פרובינציית פוזן-פרוסיה המערבית (בגרמנית: Grenzmark Posen-Westpreußen, בפולנית: Marchia Graniczna Poznańsko-Zachodniopruska) הייתה מחוז של פרוסיה מ-1922 עד 1938. פוזן-פרוסיה המערבית הוקמה בשנת 1922 כמחוז של מדינת פרוסיה החופשית בתוך רפובליקת ויימאר, שנוצרה ממיזוג של שלושה שטחים לא רציפים שנותרו של פוזן ופרוסיה המערבית, אשר איבדו את רוב שטחם לרפובליקה הפולנית השנייה והעיר החופשית דנציג בהסכם ורסאי. משנת 1934, פוזן-פרוסיה המערבית נשלטה דה פקטו על ידי ברנדנבורג עד שפורקה על ידי גרמניה הנאצית, החל מ-1 באוקטובר 1938 ושטחה חולק בין המחוזות הפרוסיים של פומרניה, ברנדנבורג ושלזיה. שניידמיהל (היום פילה) הייתה בירת המחוז. כיום, המחוז מוכל כולו בתוך המדינה המודרנית של פולין.
כוח המגן העברי
נוטרים
עם פרוץ המרד הערבי, ב-1936 הסכימו הבריטים לשתף שוטרים עבריים במאבק לשמירת הסדר. הנוטרים, שמספרם הגיע ל – 3,000 צוידו בנשק בריטי ועברו אימונים על ידי הצבא הבריטי. חשיבות הנוטרות הייתה בהכרה הבריטית שליהודים יש זכות חוקית להגן על יישוביהם. במקביל הוקמו גדודי נוטרים ערבים.
"פלגות הלילה המיוחדות"
בשנת 1938, בהיות היישוב במצב ביטחוני קשה, הקים צ'ארלס אורד וינגייט ("הידיד") את "פלגות הלילה המיוחדות", ללא קשר למוסדות היישוב המאורגן. שיטת הפעולה של וינגייט הייתה שונה מכל שידע כח המגן העברי עד אז, לאמור פעולות יזומות בלילה ויציאה לבסיסי הכנופיות הערביות. הוא דגל ביחידות קטנות, תנועה מהירה ותקיפה. הוא לימד את ראשי ה"הגנה" את יתרונותיה של לוחמת לילה ואת עוצמתה של לוחמת גרילה - לחימה על ידי קבוצות קטנות, על ידי ביצוע פעולות של לוחמה זעירה וחבלה.
פלוגות השדה (פו"ש)
הגדרת תפקיד הפו"ש הייתה לשמש כוח הגנה ארצי נייד באזורו המסייע ליישובים מותקפים, רודף אחר האויב ונלחם בו גם מחוץ לשטח היישוב המותקף. "פלוגות השדה" נטלו חלק בהתיישבות "חומה ומגדל", חדרו לשטחי האויב, הציבו בו מארבים ופגעו בכפרים, שסייעו לכנופיות. בתקופה זו החל מסתמן קו שימשיך גם להבא, לפיו חברי פו"ש היו גם במקביל נוטרים והשתמשו בנשק החוקי שבידם גם לפעילות הבלתי לגאלית של הפו"ש.
הפלמ"ח
הפלמ"ח הוקם ב-15 במאי 1941, כשיתוף פעולה בין היישוב לבין הבריטים ופעולותיו הראשונה נערכו במסגרת המערכה בסוריה ולבנון וכן מבצע בעומק שטח האויב (לבנון, שהייתה בשליטת צרפת של וישי הפרו-נאצית) שנודע ככ"ג יורדי הסירה. הפלמ"ח התארגן בחמש פלוגות (א'-ה') שאוישו בצעירים, חברי תנועות הנוער "המחנות העולים" ו"השומר הצעיר". הם אומנו על בסיס ידע שנרכש בפו"ש, ב"נודדת", ב"פלוגות הלילה" ועל סמך הידע המקצועי של ותיקי הגדודים העבריים ומשטרת היישובים. בראשית הדרך ניתנו ללוחמי הפלמ"ח נשק בריטי וליווי של קצינים בריטיים. בנובמבר 1942, עם הבסת רומל והסרת האיום הנאצי מעל ארץ ישראל, הכריזו הבריטים שאין להם צורך בפלמ"ח. מחלקות הפלמ"ח פוזרו בין הקיבוצים (בעיקר בצפון) על בסיס של סיוע בעבודה ובשמירה בקיבוץ, הוחלט כי הפלמ"ח יתאמן 8 ימים בכל חודש, יעבוד 14 ימים, וינוח שבעה ימים. תקופה זו בתולדות הפלמ"ח ידועה כ"הכשרה". הפלמ"ח ישוב וימלא תפקיד מרכזי לקראת התקופה שבין תום המלחמה ועד מלחמת העצמאות.
שרון טיילור
שרון טיילור (באנגלית: Sharon Taylor; נולדה ב-5 ביוני 1981 בוונקובר, קולומביה הבריטית) היא שחקנית קנדית.
זכריה הנביא
זכריה על פי חז"ל
על פי חז"ל, לאחר מותם של חגי, זכריה ומלאכי פסקה הנבואה:
כאחד מאחרוני הנביאים, זכה זכריה להיות, על פי מסורת חז"ל, חלק חשוב משלשלת החכמים המעבירים את התורה מדור לדור:
ביקוש
התועלת השולית כבסיס לפונקציית הביקוש
עקרון התועלת השולית הפוחתת קובע כי תועלתו של צרכן מכל יחידה נוספת של מוצר הולכת ופוחתת ככל שהוא צורך יותר יחידות מן המוצר. אדם מפיק תועלת רבה מן המכונית הראשונה שירכוש, תועלת נוספת אך פחותה מן המכונית הנוספת שיקנה, ותועלת נמוכה עוד יותר מן המכונית השלישית. זוהי "התועלת השולית" – תוספת התועלת מצריכת יחידת מוצר אחת נוספת, וכפי שממחישה הדוגמה היא פחותה מהתועלת שהניבה לו יחידת המוצר הקודמת. הצרכן, לפיכך, ישאף לצרוך יחידות מוצר נוספות עד לנקודת הכמות שבה התועלת השולית, שכאמור הולכת ופוחתת עם גבור הצריכה, תשתווה למחיר המוצר בשוק. צריכה מעבר לנקודה זו, משמעה שעלות רכישת היחידות הנוספות עולה על התועלת שמפיק הצרכן מהן ועל כן לא ימשיך הצרכן הרציונלי לרכוש מעבר לכמות זו. מכאן שניתן תאורטית להתאים, עבור כל מחיר אפשרי שישרור בשוק, את הכמות אותה ישאף הצרכן לרכוש, וכמות זו תפחת ככל שמחירו של המוצר גבוה יותר. הפונקציה המתאימה לכל מחיר שוק אפשרי את הכמות האופטימלית אותה ירצה הצרכן לרכוש – היא פונקציית הביקוש שלו.
צריכה בכמות שבה התועלת השולית שווה למחיר (MU = P) מציינת לפיכך את הצריכה האופטימלית מבחינת היחס בין הוצאתו של הצרכן לבין סך תועלתו. על כן, פונקציית הביקוש של הצרכן, שמשמעותה מהי הכמות אותה ירצה לרכוש ולצרוך בכל מחיר נתון, אינה אלא פונקציית התועלת השולית שלו, ומציגה על פי רוב גרף יורד של יחס בין מחיר לכמות נדרשת.
גמישות הביקוש
ביקוש קשיח יאפיין, על פי רוב, מוצרים הכרחיים. אם נביט לדוגמה בביקוש לאינסולין, מוצר שנצרך רק בידי חולי סוכרת והכרחי לקיומם, נמצא שירידה, ולו גם ניכרת, במחירו של האינסולין לא תביא לידי הגדלה משמעותית של הכמות הנדרשת והנצרכת ממנו. מי שאינו סוכרתי לא ירכוש את המוצר גם במחיר המופחת, ואפילו חולי סוכרת אינם צפויים לצרוך יותר ממנו עקב המחיר המופחת. מנגד, ביקוש גמיש יימצא על פי רוב במוצרי מותרות, כאלה שקל לאדם להסתדר גם בלעדיהם. במוצרים הטרוגניים ניתן לחשב את העדפת הצרכן המתבטאת בביקוש באמצעות מודל הדוני.
טריטוריית איחוד
צ'אנדיגאר היא טריטוריית איחוד משום שיש מחלוקת מתמשכת בשאלה אם היא שייכת להריאנה או לפנג'אב. דלהי קיבלה ב-1991 מעמד של טריטוריה לאומית של הבירה, והיא בהליכי קבלת מעמד מדינה.
שמורת האירוסים
בעלי חיים
בשמורה בעלי חיים רבים, כגון שועלים, תנים, ארנבות, נברנים, צבים, שנונית השפלה, נחושית החולות, נחושית עינונית, גרביל החוף, פשוש, שרקרק מצוי, צופית בוהקת, חוגלת סלעים, מיינה הודית, דרור הבית ובולבול צהוב שת.
יומנו של חנון - קיץ קטלני
יומנו של חנון – קיץ קטלני הוא ספר מאויר של הסופר והמאייר האמריקאי ג'ף קיני, שיצא לאור ב-12 באוקטובר 2009. הספר הוא הרביעי בסדרת הספרים יומנו של חנון. הוא מספר על קורותיו של גרג הפלי במהלך החופש הגדול, בו גרג רוצה להישאר ולשחק בבית והוריו מנסים לגרום לו להיות פעיל.
ארפין הובהניסיאן
קריירה
ב-2017 היא שוב נבחרה בבחירות לאספה הלאומית, ונבחרה כסגנית נשיא של האספה הלאומית.
הכנסייה הסורית הקתולית
הכנסייה נוסדה באנטיוכיה. ראש הכנסייה מכונה "הפטריארך של אנטיוכיה ושל הסורים המזרחיים", ומושבו בעיר ביירות. הכנסייה מחזיקה עשרה בישופים, מהם ארבעה בסוריה ולבנון (כיחידה אחת), שניים בעיראק, בישוף אחד במצרים ואחד בסודאן. בנוסף מוצב פטריארך (דרגה פחות גבוהה) בישראל, בטורקיה, וכן בארצות הברית ובקנדה ובמקומות נוספים. בשנת 1781 אוחדה עם הכנסייה הקתולית ברומא, ומאז היא כפופה לוותיקן כזרמים קתוליים אחרים.
וס אנדרסון
חיים אישיים
אנדרסון נמצא במערכת יחסים רומנטית עם ג'ומאן מאלוף (Juman Malouf), ביתה של הסופרת חנאן אל-שייח'. לאדנרסון ולמאלוף בת משותפת בשם פרייה (Freya).
אנדרסון מתגורר בפריז.
סרטיו
אחד המאפיינים המשותפים לסרטים רבים של אנדרסון הוא היעדר דמויות רעות: הדמויות בסרטיו עלולות לעיתים קרובות לעשות טעויות ואף לפגוע באחרים, אך הן תמיד עושות זאת בתום לב. המחסור ביריבים מסורתיים בסרטיו של אנדרסון מוביל את הדמויות ליחסים אינטימיים יותר האחת עם השנייה וממקם את הבעיות והקונפליקטים של הדמויות בתוך עצמן או עם משפחתן וחבריהן במקום עם אויבים שיש להכריע.
ב-2023 ביים את "אסטרואיד סיטי".
שבחים וביקורות
הביקורות על סרטיו של אנדרסון בדרך כלל חלוקות. לאחר יציאת המסע לצמרת של מקס פישר מבקרים רבים טענו כי טעמו הייחודי של הבמאי במשחק והייצוג החזותי הוא מעובד יתר על המידה, יומרני ונטול תוכן רגשי. טענה רווחת בקרב המבקרים את אנדרסון היא כי את סגנון עבודותיו יכול הצופה או לקנות ולאהוב, או לסלוד ולפסוק כי הוא מעצבן ועמוס מדי, ללא טעמי ביניים.
שיט
היסטוריה
שיט ימי נחשב כאחת מדרכי התחבורה הקדומות ביותר. עדויות ראשונות לשיט מגיעות עוד מהתקופה הפרהיסטורית. שייטים ידועים בעולם העתיק היו הפיניקים שהיו מפליגים בסירות משוטים על פני הים התיכון. הוויקינגים בנו סירות מפרש וניצלו את אנרגיית הרוח לשם התקדמות, וכך הגיעו עד אמריקה הצפונית בחיפוש אחר מקומות חדשים להתיישבות ולמציאת משאבים. בוונציה עד עצם היום הזה לא ניתן לנוע ממקום למקום ללא שיט, בדרך כלל באמצעות גונדולה. גם באזורים מרוחקים היה השיט חלק בלתי נפרד מאורח החיים, הפולינזים היו משייטים מאי לאי ברחבי הארכיפלגים של האוקיינוס השקט, האינואיטים היו נעים באמצעות קיאק שהכינו מעורות ועצמות של בעלי חיים והאינדיאנים היו בונים להם קאנו מגזעי עצים גדולים.
כלכלה משתפת
מקור המושג
יוחאי בנקלר השתמש במונח זה כבר בתחילת 2001. בנקלר הציג את המונח לראשונה במאמר בשנת 2002 בכתב העת Yale Law Journal. במאמר הוא מתאר את התופעה של ייצור עמיתים (peer-production). המאמר מגדיר את המושג כ"איסוף מידע מבוזר והחלפת מידע". בנקלר מבדיל בין ייצור עמיתים המבוסס על רווחים, ייצור תאגידי, שבו משימות מואצלות על בסיס תהליך קבלת החלטות מרכזי, וייצור מבוסס שוק, שבו יש הקצאת מחירים שונים למשימות שונות וההכנסה תלויית המחיר מהווה תמריץ לכל מי שמעוניין לבצע את המשימה.
ביקורת הכלכלה המשתפת
לצד ההזדמנויות שמערכות כלכלה משתפת מעניקות לציבור רחב לייצר ולצרוך מוצרים ושירותים באופנים חדשניים, ישנן עדויות שההשתתפות של הציבור במערכות אלו אינה שוויונית, והיא משקפת פערים כלכליים-חברתיים הקיימים בחברה. לפיכך, יחסי כח בחברה באים לידי ביטוי גם במיזמים אלו. למשל, במערכות ויקי קבוצה קטנה יחסית של משתמשים יוצרת ועורכת את מרבית התוכן המיוצר עבור ציבור רחב הרבה יותר של צרכנים. אנשים המשתייכים למעמד כלכלי-חברתי גבוה יותר נוטים להשתמש ברשתות חברתיות רבות יותר. בפלטפורמות עבודה משותפות ישנו יתרון לבעלי השכלה רבה יותר ונכסים פיזיים. בפלטפורמות הממנפות משאבים באופן מבוזר דוגמת אייר בי-אנד-בי (Airbnb) או אובר (Uber) ישנן עדויות לאפליה על בסיס אתני. מאפליה כזו יכולים לסבול בני קבוצת מיעוט המציעים למשל חדר להשכרה או בני אותה קבוצה המבקשים לשכור חדר ונענים בשלילה. בנוסף, ישנן עדויות שנהגים מקבוצות מיעוט מקבלים דירוג נמוך יותר מנוסעים לעומת נהגי קבוצת הרוב. ישנו גם חשש שהתמחור הדינמי בו פלטפורמות משתמשות, הדורש מצרכנים מחיר שונה עבור אותו שירות, הוא אפליית מחיר אם כי ההשפעה של אפליה זו על אי-שוויון מורכבת. כמו כן, התעסוקה של ספקי שירותים בפלטפורמות מינוף משאבים במעמד של קבלנים נעדרי זכויות עבודה יכול להגביר גם הוא פערים כלכליים-חברתיים, מכיוון שספקי השירותים המקוונים לא נהנים מביטוחים (בריאות, פנסיה וכו') מהם נהנים במדינות שונות עובדים המועסקים ישירות. בנוסף, הצלחה במערכות כלכלה משתפות תלויה ביכולת שלנו להשקיע מאמצים רגשיים בפעילות המשתפת וליהנות ממנה. יכולת זו אינה קיימת באופן שווה לכל המשתמשים במערכות כלכלה משתפת. לבסוף, במקרים רבים פלטפורמות כלכלה משתפת מבססות לעצמן עמדה דומיננטית מאוד בשוק בו הן פועלות, כלומר, השוק שהן פועלות בו נוטה להיות ריכוזי, מכיוון שהתועלת למשתמשים עולה ככל שמספר המשתמשים רבה יותר, ובהתאמה פוחתת התועלת בפלטפורמות מתחרות בהן כמות המשתמשים יורדת. נסיבות אלו מתמרצות את החברות המובילות בתחומן לבצע מהלכי גדילה הפסדיים כדי לשמור על פער משתמשים גדול מהמתחרות שלהן, ולהפוך את השוק לריכוזי יותר, כך שייצר עבורן רווחים גדולים יותר בעתיד. עמדה זו מקנה להן עוצמת שוק עודפת, שמעניקה להם כח רב אל מול ספקי השירותים והצרכנים המשתמשים בפלטפורמה.
אה בינג
אה בינג או אבינג המכונה "העיוור"(בסינית מנדרינית תקנית: 阿炳, 17 באוגוסט 1893 וושי - 4 בדצמבר 1950) נולד הואה יאן-ג'ון (华彦钧) היה מוזיקאי סיני, אמן רחוב שחי בוושי, נגן ארהו ופיפה ומלחין. מיצירותיו, אותן לא כתב, רק שש הוקלטו בשנת 1950 לפני מותו, כשהידועה בהן היא "ארצ'ואן יינגיואה". ("הירח משתקף במעין השני")
ילדותו ולימודיו
אביו, שניגן בכלי נגינה רבים הנהוגים במוזיקה הדתית הטאואיסטית, לימד אותו מוזיקה. בהמשך למד אצל מורים נוספים. בגיל 10 למד לנגן בטי צה, כלי נשיפה מבמבוק הדומה לחליל ובגיל 12 למד לנגן בכלי מיתר הקרוי ארהו. השיעורים והתרגולים היו יחסית קשים בשביל אה בינג. למשל, היו מאלצים אותו לתלות משקולות בקצה החליל כדי שיגביר את נשיפתו. את הופעותיו הראשונות החל אה בינג מגיל 17 כשהופיע בטקסים דתיים לחתונות ולוויות, שבהם הצטיין בכישורי נגינתו, בזמרה ובמשחק. הוא עשה זאת במסגרת הרכב למוזיקה טאואיסטית מסוג "צ'וי גו" שכלל כלי נשיפה והקשה. יש אומרים, שמתוך קנאה בכישרונו היוצא דופן, סולק אה בינג לבסוף מההרכב. בעקבות זאת עבר לנגן ברחובות העיר.
יחסי איראן–האיחוד האירופי
החל משנת 2019, יחסי הסחר בין איראן לאיחוד האירופי מוכתמים עקב העיצומים שהוטלו מחדש על איראן על ידי ארצות הברית לאחר הנסיגה החד-צדדית שלה מהסכם הגרעין. עם זאת, האיחוד האירופי הקים כלי מיוחד כדי לאפשר סחר בין האיחוד האירופי לאיראן ולעקוף את הסנקציות של ארצות הברית.
תוכנית הגרעין האיראנית
הסירוב המתמשך של השלטון האיראני להצהיר באופן ברור על כוונותיהם הגרעיניות ולאפשר בדיקות מספקות של מתקני הגרעין שלהם שכנע את האיחוד האירופי לאכוף סנקציות נוספות על סחורות ושירותים אזרחיים כגון פעילויות כלכליות וטכנולוגיות ומגבלות על תעשיית האנרגיה של המדינה. בשנת 2012, אמברגו נפט וחרמות כספיים מגבילים נאכפו על ידי האיחוד האירופי, בנוסף לסנקציות של האו"ם נגד איראן. רק ב-8 בדצמבר 2013, כאשר הרשויות האיראניות חתמו על הסכם ביניים בז'נבה ב-24 בנובמבר 2013 עם קבוצת P5+1 (הממלכה המאוחדת, סין, צרפת, רוסיה, ארצות הברית וגרמניה) אפשרה לפקחי הגרעין של האו"ם לבקר במתקן מים כבדים לאחר שהודיעו כי העשרת הפלוטוניום הופסקה. העסקה עיכבה את העשרת האורניום על ידי איראן למשך שמונה חודשים לפחות, וסללה את הדרך לשיחות ישירות בין ארצות הברית לרפובליקה האסלאמית. בנוסף, איראן נדרשת לדלל מאגרי אורניום מועשר קיימים לריכוז של 20%.
סחר
בפורום הבנקאות והעסקים איראן-אירופה השישי בטהראן באפריל 2018, שגריר איראן בגרמניה עלי מג'די הודיע כי בנק המזרח התיכון, בנק סמאן ובנק סינה מתכננים לפתוח סניפים בערים בגרמניה כדי להגביר את יחסי הסחר של איראן עם אירופה.
אשה בורחת מבשורה
עלילה
הספר נפתח בבית חולים בזמן מלחמת ששת הימים. שלושה נערים בני 16 - אורה, אברם ואילן, נמצאים בבידוד, החולים היחידים. שלושת הנערים סובלים מאוד בחיי היום-שלהם, כל אחד מסיבותיו שלו. בתחילה נראה שאורה ואברם מפתחים רומן, אולם בסופו של דבר אורה דווקא מתאהבת באילן.
אייפוד קלאסיק
רקע
ב-9 בספטמבר 2014 במקביל להכרזה על הדור השמיני של האייפון "אייפון 6" ושעון אפל הופסקה מכירת אייפוד קלאסיק.
קים קואטס
קריירת משחק
קואטס זכה לחשיפה כשחקן טלוויזיה בסדרות "נמלטים" בתפקיד הסוכן הפדרלי ריצ'רד סולינס ו-"CSI: מיאמי" בתפקיד הפושע רון סריס.
יבמ ישראל
היסטוריה
הסניף הישראלי של חברת IBM הוקם בשנת 1949, ועסק במכירת ציוד לעיבוד נתונים מתוצרת החברה העולמית. בהמשך עבר הסניף למכירת מחשבי החברה והתוכנה הנלווית אליהם, ובהם IBM 1401 ואחריו IBM System/360 ודורותיו המתקדמים יותר, מחשבי ביניים (IBM System 3,32,34,36,38) עד לדגם AS/400 המוצלח, ומחשבי IBM PC.
IBM הייתה גם הראשונה להקים יחידה ייעודית לקידום שיתופי פעולה עם חברות הזנק והיי-טק ישראליות – Global Technology Unit. יחידה זו אחראית על פיתוח וניהול שיתופי פעולה ארוכי טווח עם חברות טכנולוגיה וחברות הזנק ישראליות, המשלבות בפתרונות שלהן חומרה/תוכנה/שירותים של IBM, ומסייעת להן לפעול בשוק העולמי בשלושה מישורים: מכירות, תמיכה ופיתוח עסקי.
בשנת 2014 השיקה החברה תוכנית האצה חדשה בישראל בשם Alpha-Zone, במסגרת האקסלרטור, שצפוי להמשך 24 שבועות, תציע IBM לחברות ויזמים שימוש חופשי בכלי הפיתוח של החברה, כמו גם בתשתיות מחשוב הענן שלה בשווי כולל של עד 24 אלף דולרים. האקסלרטור החדש יהווה ערוץ נוסף לאיתור וטיפוח חברות צעירות ישראליות.
אייאקס
השנים הראשונות
המועדון עלה לראשונה לליגה הבכירה ב-1911 וזכה בתואר הראשון שלו, הגביע ההולנדי, ב-1917. בעונה שלאחר מכן זכתה באליפות הראשונה שלה ושמרה על התואר גם בעונה שלאחר מכן, בעונה בה זכתה באליפות ללא הפסד.
שנות ה-2000- הווה
בשנת 2010 מונה פרנק דה בור למאמן אייאקס, והוביל את המועדון לתואר האליפות הראשון שלו מזה שבע שנים, ושיא זכיות, 30. הקבוצה המשיכה וזכתה בשלוש אליפויות ברציפות. שלוש זכיות רצופות ראשונות מאז שנות ה-90. לאחר זכייה גם נוספת גם בעונת 2013/2014, הייתה זו הפעם הראשונה בתולדות המועדון עם 4 זכיות רצופות. לאחר שסיים במקום השני, אחרי פ.ס.וו. שנתיים ברציפות, עזב דה בור את תפקידו במאי 2016. פיטר בוס מונה במקומו לתפקיד, והוביל את הקבוצה לגמר הליגה האירופית בעונת 2016/2017, הגמר האירופי הראשון של המועדון מזה 21 שנה. הם הפסידו למנצ'סטר יונייטד, ושוב לא הצליחו לזכות באליפות כשסיימו במקום השני אחרי פיינורד.
עומר מושקוביץ
חיים אישיים
מושקוביץ נשואה למוזיקאי יוני דויטש והם חיים בתל אביב.
You'll Never Walk Alone
גרסאות כיסוי
בנובמבר 1996 בוצע השיר על ידי צמד השחקנים הבריטי רובסון וג'רום בהפקתם של מייק סטוק ומאט אייטקן והגיע למקום הראשון במצעד הלהיטים הבריטי.
בשנת 1997 ברברה סטרייסנד הוציאה את אלבומה Higher Ground ובדקה 3:25 של השיר הראשון באלבום, Medley: I Believe / You'll Never Walk Alone, הזמרת מתחילה את הגרסה שלה לשיר You'll Never Walk Alone. היא גם שרה את השיר כהפתעה בסיום טקס חלוקת פרסי האמי בשנת 2001 כמחווה לנספי מתקפת הטרור במגדלי התאומים בניו יורק בספטמבר 2001.
ב-16 באפריל 2020 מייקל בול שר בשידור חי ב-BBC את השיר לכבודו של קפטן טום מור בן ה-99, שהשלים באותו היום הליכת 100 פעמים לאורך הגינה שלו במסגרת מבצע גיוס כספים למען שירות הבריאות הלאומי בבריטניה (ה-NHS). השיר נערך לסינגל בהשתתפות מייקל בול, קפטן טום מור, ומקהלת "NHS Voices of Care" ושוחרר למחרת על ידי חברת התקליטים דקה, כשכל הכנסותיו מוקדשים ל-NHS. הביצוע זכה לפופולריות גדולה, וב-30 באפריל, יום הולדתו ה-100 של מור, הגיע למקום הראשון במצעד הסינגלים הבריטי.
מצעד האלבומים הבריטי
מצעד האלבומים הבריטי (באנגלית: UK Albums Chart) הוא מצעד אלבומים אשר מופעל על ידי חברת המצעדים הרשמית. המצעד המלא מכיל את 100 האלבומים הגדולים בממלכה המאוחדת, אשר מבוססים על הורדות דיגיטליות הזרמות מדיה ומכירות נקיות. מצעד זה קיים כבר מיולי 1956, ומתעדכן בימי שישי בכל שבוע.
כלי פריטה
את הצליל של כלי הפריטה מפיקים בעזרת פריטה על מיתר, בעזרת האצבעות, או בעזרת המפרט. הפריטה על המיתר, גורמת למיתר לרטוט. רטט זה מועבר לרוב לתיבת תהודה ודרכה לאוויר שסביבה, דבר המפיק צליל.
סנט ג'ון (זמר)
קרלוס סנט ג'ון פיליפס  (באנגלית: Carlos St. John Phillips; נולד ב-26 באוגוסט 1986), הידוע בשם הבמה סנט ג'ון (Saint Jhn), הוא ראפר, זמר ומפיק מוזיקלי גיאני-אמריקאי. הוא הוציא את אלבומו הראשון תחת הכינוי סנט ג'ון, Collection One, במרץ 2018. הוא ידוע בעיקר בזכות הסינגל שלו "Roses", שיצא בתחילה בשנת 2016. רמיקס מ-2019 של השיר מאת הדי ג'יי הקזחי איימנבק עזר לשיר להפוך ללהיט עולמי. השיר הגיע לחמישייה הפותחת של בילבורד הוט 100 וגיע לצמרת המצעדים באוסטרליה, הולנד, אירלנד, ניו זילנד ובריטניה. קודם לכן, כתב ג'ון שירים למספר אמנים, בהם ג'ידנה, הודי אלן, אשר וקייסזה, בין היתר. הוא מקים קולקטיב המוזיקה Gødd Complexx.
רמת טיומקין
היסטוריה
המושב נקרא על שמו של זאב ולדימיר טיומקין, מאנשי "חובבי ציון" והרוויזיוניסטים, שהיה ידיד לזאב ז'בוטינסקי. רמת טיומקין היה המושב הראשון שהקימו הרוויזיוניסטים בארץ ישראל. היישוב היה חקלאי באופיו.
לאחר הקמת מדינת ישראל
בשנת 1948 נבלע היישוב בעיר נתניה. כיום האזור מהווה חלק משכונת "רמת אפרים".
השואה באמנות
אמנות פלאסטית בישראל
השינוי בעמדת האמנים הישראלים בייצוג השואה החל במהלך שנות השמונים. הסמן הבולט לתופעה, ובמידה רבה גם המוביל שלה, היה הצייר משה גרשוני. בעבודותיו האקספרסיביות כגון המיצב "אטימה אדומה: תיאטרון" (1980) בביאנלה של ונציה וציורים רבים שעשה במהלך שנות ה-80 וה-90, הופיעו ייצוגים של השואה בצורה הולכת ומתחדדת. בין דימויים אלו ניתן למנות אזכורים של שמות יהודיים, של פסוקי תפילות, סימנים כגון צלב קרס, מגיני דוד ועוד, אשר הוטמעו בתוך מסגרות אקספרסיביות. בעבודותיו של גרשוני בוטאה השואה מתוך יחס של השגבה טרנסגרסיה גם יחד. מן הצד האחד מופיעים הדימויים כסימני זיכרון וכינון זהות, כמו בעבודה "הנני" (1988) בה מופיעים על גבי צלחת קרמיקה הכיתוב "הנני" כשהוא מלווה במגן דוד צהוב ובטביעת האצבע של האמן. בעבודה "היום השישי" מופיעים ספלי קפה מעוטרים בצלב קרס ובצלחות ששוליהן הוזהבו ולצידן צלחת שלישית ובה כיתוב הפסוק "יום השישי. ויכולו השמיים והארץ וכל צבאם!" הלקוח מספר בראשית. בעבודות אחרות כגון "גוסטאב מאהלר" (1980) מופיע שמו של המלחין היהודי-גרמני מאהלר בתוך מעיין פרופיל ייצוגי שלו ובשוליו נרשמה הכתובת "הי, חייל, מה שמעת". בכך מערבבת ביצירה בין איקונוגרפיה הומואירוטית שפיתח גרשוני לבין ייצוג השואה. ייצוג מובהק יותר הופיע בקבוצת תחריטים משנת 1994 הנקראת "שש השנים הראשונות", אשר בכל אחד מחלקיה מופיעים תאריכים הקשורים למשפחתו של גרשוני ולמלחמת העולם השנייה, לצד כתובות כגון "איפה כל היהודים?".
הנקה
תפוקת החלב
כל עוד האם ממשיכה להניק לפי דרישת התינוק, ימשיך גופה לייצר בדיוק את כמות החלב הדרושה לו. למעשה, בשבועות הראשונים לאחר הלידה הגוף מייצר כמות חלב גדולה מהדרוש, ולכן נשים רבות חוות תחושת גודש או "נזילות". שבועות אחדים לאחר הלידה הגוף "לומד" לייצר את כמות החלב הדרושה לתינוק, וייצור החלב מתאזן. כך, ממצב של עודף חלב עובר הגוף לייצר את כמות החלב הדרושה לתינוק. נשים רבות טועות לחשוב בשלב זה כי העדר גודש או הפסקת הנזילות מלמדות על כך שאינן מייצרות מספיק חלב. זוהי טעות נפוצה שאין לה בסיס.
בחודשים הראשונים לחייו של התינוק נעשות "קפיצות גדילה": יום או יומיים בהם התינוק דורש לינוק מספר רב של פעמים ביום, וזאת במטרה להגביר את ייצור חלב האם כדי להתאימו לצרכיו התזונתיים הגדלים של התינוק. יש חשיבות מרבית להמשיך ולהניק לפי דרישה גם במהלך "קפיצות גדילה" אלו, על מנת שגופה של האם ילמד לזהות את הדרישה לחלב נוסף ויגביר את ייצור החלב. מקובל לומר שקפיצות הגדילה מתרחשות בגילאים 3 שבועות, 6 שבועות, 3 חודשים ו-6 חודשים, אך ברור שלא כל התינוקות חווים את קפיצת הגדילה בדיוק במועדים אלו.
ויטמינים מסיסי מים
פירידוקסין (ויטמין B6): בשבועות הראשונים בחייו של התינוק מאגרים מתקופת ההיריון מספקים את הצורך בוויטמין B6..
נשים לא מניקות
סיבות אלה ועוד גורמות לנשים להפסיק להניק. פעמים רבות נשים ממשיכות לנסות להניק למרות הקשיים, הכאבים, והפגיעה הרגשית, בגלל לחץ חברתי. הפסקת ההנקה מלווה בתחושה של משבר גדול. נשים שבוחרות להפסיק להניק סופגות ביקורת חריפה על כך. הלחץ החברתי בנושא, יחד עם מורכבותו, והמצב הרגשי הרגיש שהאשה נמצאת בו, גורמים לנשים שמפסיקות להניק להרגיש ככישלון, ואף להוביל לדיכאון לאחר לידה. אמהות שלא הצליחו להניק, וסבלו מאוד מעידות על כך שהמחיר הפיסי הרגשי ששילמו בזמן ההנקה היה גדול מהיתרון שההנקה סיפקה. ברגע שוויתרו והפסיקו להניק, הן חשו הרבה יותר טוב, והיו אמהות טובות יותר לילדיהן.
באסלאם
איסור קיום יחסי המין (והנישואין) בין אחים להנקה יצר באסלאם התנגדות לבנק חלב, כי אי אפשר לדעת מי קיבל חלב של איזו אם מהבנק ולכן יש חשש לנישואין בין אלו האסורים בנישואין.
תחליפים להנקה
את החלב השאוב או התמ"ל אפשר לתת לתינוק בבקבוק לתינוקות וזוהי האפשרות הנפוצה. אולם ניתן גם לתת לתינוק את החלב בכוס, בכפית, במזרק או בצינורית (בייחוד בימים הראשונים לחיי התינוק, כאשר רוצים להימנע מלתת בקבוק, על מנת לבסס את ההנקה). הבקבוקים מגיעים בגדלים שונים, ולכל גיל, יש פטמות עם חור בגודל המתאים לצורכי ההזנה של התינוק.
רוני לוי
קריירת אימון
בעונת 2004/2005 לא הצליחה הקבוצה כלל בזירה האירופאית. היא הודחה מסיבוב המוקדמות השלישי של ליגת האלופות על ידי הקבוצה הנורווגית רוזנבורג, והודחה מהסיבוב הראשון של גביע אופ"א. באותה עונה זכתה הקבוצה באליפות שנייה ברציפות והודחה מסיבוב ח' של גביע המדינה ומחצי גמר גביע הטוטו. גם בעונת 2005/2006 הקבוצה לא הצליחה לעלות לליגת האלופות לאחר הפסד בסיבוב השני לקבוצה השוודית מאלמו. למרות הכישלון, עונה זאת הייתה המוצלחת ביותר של לוי בקבוצה, הוא זכה עימה באליפות שלישית ברציפות (בפער של 16 נקודות מהמקום השני ובסיבוב ראשון מושלם עם 11 ניצחונות). בנוסף זכתה הקבוצה גם בגביע הטוטו אך הודחה מחצי גמר גביע המדינה. בעונה זאת נבחר הן על ידי מעריב והן על ידי ידיעות אחרונות כ"מאמן השנה".
תחזקנה
תֶּחֱזַקְנָה הוא שמו העממי ועיבודו המקוצר והמולחן של בִּרְכּת עָם, שיר מאת חיים נחמן ביאליק, שאומץ כהמנון תנועת העבודה הישראלית.
השיר כהמנון
חוקרים מציינים את ההבדל בין "התקווה" ל"תחזקנה". שירו של ביאליק הוא שיר-המון אקטיבי, הקורא לעם להתגייס ולהטות שכם להצלחת המפעל הציוני, בעוד שירו של נפתלי הרץ אימבר הוא שיר-יחיד של כמיהה וכיסופים. גם מעמדו של ביאליק היה גבוה לאין ערוך מזה של אימבר, עם זאת רוב העם בחר לדבוק בשיר הלירי של אימבר מאשר ב"תחזקנה".
אזכורים בתרבות
בסרט "כל ממזר מלך" שביים אורי זוהר, שר יורם (יהורם גאון) את השיר לענת (תמי צפרוני) הקיבוצניקית בניסיון לחזר אחריה ולהרשים אותה.
רונית מרזן
קריירה
מרזן המשיכה בלימודיה האקדמיים וסיימה תואר שני במדעי המדינה ותואר שלישי בהיסטוריה של המזרח התיכון. בעבודת הדוקטורט שלה, שכתבה מרזן בהנחייתו של פרופ' יוסף נבו, אוניברסיטת תל אביב, השוותה את השימוש בדת שעשו חאג' אמין אל חוסיניי ויאסר ערפאת לקידום מטרות פוליטיות ולאומיות בתהליך הבינוי של האומה הפלסטינית. על עבודתה זכתה בפרס "חייקין" לעבודת מחקר מצטיינת לשנת 2014.
Grounded
פיתוח
הצוות הושפע על ידי סרטים כמו "באג לייף" ו"מותק, הילדים התכווצו" של דיסני. כדי לדעת יותר על סוגים שונים של חרקים. הצוות גם צפה בסרטים ביוטיוב שהופקו על ידי חובבי חרקים. הצוות בחר בחצר האחורית כמיקום המשחק מכיוון שהוא חש שהוא מקום מוכר ונגיש. בנוסף, הם האמינו שחצר אחורית יכולה להיות גם "גדולה מהחיים" ויכולה להיות לה "תחושה אמיתית של סכנה". מנהל המשחק, אדם ברנק, השווה את מיקום המשחק ל"פארק שעשועים", מכיוון שהצוות הוסיף נקודות ציון רבות לעולם בניסיון להפוך אותו למעניין יותר.
קבוצת קנטאור A
סביבת הקבוצה
בין קבוצת קנטאור A והקבוצה המקומית נמצאת תת-קבוצת NGC 3109 (תת-קבוצת משאבה-סקסטנט), שמכילה ארבע גלקסיות, הגדולה שבהן היא NGC 3109, וייתכן שהיא מהווה חלק מהקבוצה המקומית. הקבוצה גובלת באזור גדול מאוד, שגובל גם בקבוצה המקומית ושכמעט ואין בו גלקסיות. אזור זה מכונה "הריק המקומי" והוא מתמשך למרחק של לפחות 200 מיליון שנות אור מהקבוצה המקומית. במרחק של כ-5.5 מיליון שנות אור מקבוצת קנטאור A נמצאת גלקסיית המחוגה. מרחק זה דומה למרחק שבין תת-קבוצת קנטאור A ובין תת-קבוצת M83, אבל למרות המרחק הדומה, נראה שהיא אינה קשורה לקבוצה.
שלמה זלמן אולמן (זכרון מאיר)
ביוגרפיה
בשנת תשמ"ב החל לשמש כדיין בבית ההוראה שהקים הרב שמואל הלוי וואזנר בזיכרון מאיר, ובהמשך נמנה עם הרכב הדיינים הבכיר של בית הדין של הרב וואזנר, עם קבוצה מצומצמת מתלמידי הרב. בשנת תשמ"ד החל לכהן כראש כולל האברכים של חסידות סאטמר בבני ברק "עצי חיים - מהרי"ט".
עם הקמת "ועדת הרבנים לענייני תקשורת שע"י בד"צ בני ברק", מונה לחבר בית הדין של הוועדה לצד הרבנים נתן גשטטנר, יצחק זילברשטיין ושריאל רוזנברג. בית דין זה אחראי לאיסור הגורף המקובל בחלק מהקהילות החרדיות על שימוש באינטרנט ובמחשב שלא למטרות פרנסה.
מקופלת
בשנת 2011, לרגל 75 שנה לקיומו של המותג "מקופלת", הוציאה חברת עלית אריזה מיוחדת בצבע לבן של המוצר ובתוכה חטיפי מיני מקופלת בשני טעמים (חלב ולבן) ועם שמות שונים על כל אריזת חטיף מיני (כגון: מפורקת, מפוררת, מקומטת) ומתחתן הסלוגן "בת 75 ועדיין בעניינים". מקופלת מוצאת כיום באריזה חדשה בצבע חום וצהוב.
מנחם סבידור
שירות צבאי
עם עלייתו לארץ ישראל התגייס סבידור לצבא הבריטי, ושירת בו עד 1946. את מרבית שירותו בצבא הבריטי עשה סבידור במדבר סהרה כלוחם בהנדסה קרבית והתמחה בפירוק מוקשים. לאחר מכן הצטרף לכוחות הבריטיים שליוו את גנרל וויר, מפקד הצבא הבריטי באוסטריה והיה לראש מטהו.
קריירה פוליטית
במרץ 1984, כשנה לאחר מותו של יו"ר המפלגה הליברלית חבר הכנסת ושר החקלאות שמחה ארליך, החליט סבידור להתמודד לתפקיד לאחר שלא אוייש מאז מותו של ארליך. בעת שהאופוזיציה העלתה להצבעה חוק לפיזור הכנסת בתחילת אפריל אותה השנה, ביקשה הממשלה שההצבעה תהיה חשאית בעוד האופוזיציה ביקשה הצבעה גלויה. סבידור הכריע שההצבעה תהיה גלויה בניגוד לקו של מפלגתו, וייתכן כי בעקבות זאת נדחק החוצה מרשימת הליברלים (בסיעת הליכוד) לכנסת הבאה – בבחירות לראשות המפלגה הליברלית שנערכו בסוף אפריל הוא הפסיד ליצחק מודעי, והודח מרשימת המועמדים של המפלגה.
מסומננות
מסומננוּת (באנגלית: Markedness) היא מושג תאורטי יחסי מעולם הבלשנות, המתייחס למידת שכיחותם של רכיבים שונים בשפה, לפי היררכיה אוניברסלית.
המשמעות של מסומננות: אם Y יותר מסומנן מ-X, אזי בשפה שבה קיים Y בהכרח קיים גם X. למסומננות יש השלכות גם לגבי רכישת שפה: ילדים רוכשים קודם כל מבנים ורכיבים פחות מסומננים מאשר מבנים ורכיבים יותר מסומננים.
תחביר
התאם (Agreement) עם הנושא הוא פחות מסומנן מהתאם עם המושא. לכן שפות המקיימות התאם בין הפועל ובין המושא יקיימו התאם גם בין הפועל ובין הנושא.
מקומון
מקומונים בישראל
בנוסף למקומונים אלה, פעילים בישראל עוד מקומונים רבים, שמופצים עצמאית, בדיוור ישיר לתיבות הדואר, בתחנות דלק או במרכולים, בדרך כלל כ"חינמון". הכנסות המקומון נובעות, בדרך כלל, ממודעות, ולא מרכישתו על ידי קוראיו, בפועל נכון ל-2013 כמעט כל המקומונים מחולקים בחינם. מקצת מהמקומונים מוצאים על ידי הרשות המקומית, דבר המעורר ביקורת ציבורית, במיוחד כאשר ישנם מקומונים מתחרים.
קונסטנץ (עיר)
בשנים 1414–1418 התקיימה בקונסטנץ ועידת קונסטנץ, בה דנו בגורל האפיפיורות ובגורלו של יאן הוס, אשר הועלה על המוקד בעיר ב-1415.
יהדות קונסטנץ
כיום חיים בעיר קונסטנץ למעלה מ-300 יהודים. הקהילה היהודית Synagogengemeinde Konstanz מציעה שירותי דת שונים, בראשות ועד הקהילה. כרב הקהילה שימש הרב חיים נפתלין עד לפטירתו. כיום משמש בתפקיד הרב אביגדור שטרן.
בשנת 2015 קיבלה הקהילה היהודית שטח לבניית בית כנסת חדש ומרכז קהילתי עבור חברי הקהילה היהודית בעיר.
עון שווכת אל-ח'סאונה
ביוגרפיה
ב־6 בפברואר 2000 החל אל־ח׳סאונה בעבודתו בבית הדין הבינלאומי לצדק. בשנת 2006 נבחר לתפקיד המשנה לנשיא בית הדין. ב־6 בנובמבר 2008 נבחר אל־ח׳סאונה לכהונה נוספת בת תשע שנים בבית הדין.
יונג יידיש
יונג יידיש הייתה קבוצת אמנים, סופרים ומשוררים אוונגרדית שפעלה בלודז' בין השנים 1918 – 1921. הקבוצה מנתה כ- 20 חברים. ביניהם: הסופרים משה ברודרזון, יצחק קצנלסון, חיים לייב פוקס, ישראל שטרן, הציירים יענקל אדלר, יצחק ברוינר, נתן שפיגל, חנוך ברצ'ינסקי, משה נאדיר ואחרים. הם ביקשו להתאים את ספרות יידיש לזרמים המודרניים בספרות אירופה. קבוצת יונג יידיש נוסדה בסוף 1918 על ידי המשורר משה ברודרזון והתגבשה סופית בפברואר 1919. שם הקבוצה הושפע משם הקבוצה הספרותית "די יונגע" שפעלה בניו יורק בין 1907–1919. מקורות אחרים לשם היא הקבוצה Das junge Rheinland שאדלר היה בקשרים אתה ותנועת Młoda Polska (פולנים צעירים).
יחס ליהדות
למרות שחברי הקבוצה קיבלו את יהדותם כמקור עיקרי ליצירתם הרי הייתה דו- משמעות בדרך שהם ראו ופרשו את יהדותם. כך, הצליבה אצל שוורץ נראית מלאכותית ולא מציגה את האירוע ה"אמיתי" שבעיני יהודים מסמל את הרדיפות והפוגרומים שסבלו מהנוצרים. ההתייחסות הזאת של שוורץ דומה להתעניינות של אמנים בני דתות שונות באלמנטים נוצריים שהפכו לאבני יסוד באמנות. הייתה התעניינות של אמנים ברוחניות אוניברסלית וחברי הקבוצה דמו בכך לאמנים אחרים. זייוורט מספר שכאשר הוא פגש את אדלר בקלן ב-1917 הם ראו את בודהה, לאו דזה, ישו והבעל שם טוב כישות אחת. בגיליון השני פרסם אדלר שיר בשם "איך זינג מיין תפלה" (אני שר את תפלתי). ז'יל רוזייה מכנה שיר זה כאחד הביטויים העיקריים של נאו חסידות בקרב חברי יונג יידיש. בעקבות מעברם של חברים מהקבוצה למערב אירופה השתנה יחסם של אחדים מהם ליהדות. שוורץ, שהתנצר חזר ליהדות. אדלר, שנולד למשפחה דתית חזר לשורשיו.
סוף
בסוף 1920 התחיל לעלות המרכז התרבותי היהודי בוורשה. חלק מחברי הקבוצה, כמו שוורץ וברצ'ינסקי, עזבו את פולין. אחרים עזבו לוורשה והצטרפו לאלטר קציזנה ומיכאל וייכרט. בכתב העת החדש שלהם 'רינגען' (חוּליוֹת).
ז'וז'ה פרגה
פעילותה המדעית
היא פרסמה את עבודותיה בעיקר בהונגרית, אך כמה מפרסומיה פורסמו גם באנגלית.
לודוביק ז'ולי
לודוביק ז'ולי (בצרפתית: Ludovic Giuly; נולד ב-10 ביולי 1976 בליון) הוא כדורגלן עבר צרפתי ששיחק בעמדת הקיצוני הימני. לזכותו של ז'ולי 17 הופעות במדי בנבחרת צרפת.
קריירה
בשנת 2011 חזר ג'ולי למונקו ששיחקה בליגת המשנה הצרפתית. ב-31 ביולי 2012 חתם בשורות לוריאן מליגת העל הצרפתית.
טייסת 147
טייסת 147, שכונתה גם "טייסת האיל הנוגח" (נודעה גם בכינוי "טייסת הפוגות"), הייתה טייסת מטוסי קרב בחיל האוויר הישראלי. טרם סגירתה הפעילה הטייסת מטוסים מסוג סקייהוק A-4F, והייתה מוצבת בבסיס חצרים. הטייסת נפתחה ונסגרה מספר פעמים במהלך שנות קיומה.
אפרים קציר
נשיא המדינה
ב-19 בנובמבר 1977 היה הראשון שקיבל את פניו של נשיא מצרים אנואר סאדאת, כאשר הגיע לביקור היסטורי בישראל.
אנונת הכלאיים
פרח האנונה פורח בתפרחת. כל פרח, קוטרו בין שניים לשלושה סנטימטרים עם 10 עלי כותרת אשר צבעם חום-צהוב, עם בסיס סגול. צבע הפרי הוא ירוק מבחוץ ולבן מבפנים. תוך הפרי הוא עסיסי ומתוק, והזרעים השחורים משובצים בציפה הלבנה. לפרי האנונה בארץ חיי מדף קצרים, וניתן לשמרו כמה ימים בקירור. בארץ מוכרת תופעה ייחודית, של הבשלת פירות האנונה המאוחרים, שחנטו בסוף הקיץ. הפירות עוברים את החורף על העצים, ובחודש אפריל תופחים ומבשילים. זה אינו יבול שני, אבל מצויים באביב פירות אנונה גדולים מאוד בשוק.
פרי האנונה עשיר יחסית באשלגן ובוויטמין C, אך עיקר ערכו בטעמו ובניחוחו המיוחדים.
Far Beyond Driven
Far Beyond Driven ("הרחק מעבר להדחקה") הוא אלבום האולפן השביעי של להקת המטאל האמריקאית פנטרה, והראשון במסגרת חברת התקליטים "איסט וסט", אשר הייתה שילוב של שתי חברות אשר התאחדו באותה השנה - "אטקו" ו-"איסט וסט". האלבום יצא לאור ב-15 במרץ 1994 וזכה להצלחה גדולה, אף יותר מקודמו.
הפקה
האלמנטים המוזיקליים שבהם משתמשים חברי הלהקה באלבום, הם הקצנה לאלמנטים בהם השתמשו באלבומם הקודם. כמו כן השירה של פיל אנסלמו כבדה, נמוכה ועמוקה יותר מבעבר. דוגמה לכך נמצאת בשיר "Good Friends And A Bottle Of Pills", כשבכל הבתים בשיר נשמע קצב די איטי יחסית לשירים אחרים, ושירה איטית ונמוכה העושה שימוש באלמנטים אשר מאפיינים את סגנון הראפ.
יונה סעיד
חייה
בתעשייה האווירית שימשה תחילה ראש צוות עובדים ולאחר מכן הוסמכה לביצוע עבודות תעופה שונות. בשנת 1981 הוסמכה בתחום הדבקות מתכת ופלסטיק. במהלך שנות עבודתה הגישה 15 הצעות ייעול להנהלת התעשייה האווירית וזכתה על כך בפרס המייעלת המצטיינת. בתחום התמחותה הדריכה במפעלים שונים ברחבי ישראל.
יצחק בן-צבי
מותו והנצחתו
ב-19 באפריל 1963 החל מצבו הרפואי של בן-צבי להחמיר. הוא נפטר ב-23 באפריל 1963 בשעה 07:05 בבוקר, שבוע לפני יום העצמאות והובא לקבורה בהר המנוחות, לצד קברי הוריו. אל מסע ההלוויה הגיעו המוני אדם. המשטרה איבדה שליטה: דיפלומטים נדחקו הצידה, וסדר הושג רק לאחר התערבות כוחות צבא בפיקוד אלופי צה"ל שנכחו במקום.
פעילותו כחוקר
בן-צבי קשר קשרים אישיים עם יוצאי קהילות יהודיות שונות, ונסע ברחבי המזרח התיכון על מנת לאסוף שרידים יהודיים ולתעד אותם. בישראל מילא תפקיד מרכזי בגילוי בית שערים. על יסוד בדיקה מחודשת של פסוקים בספרי איוב ודברי הימים פרסם מאמר שבו הסיק כי בחצי האי ערב התקיימו בין המאה השלישית והמאה השישית מדינות בראשות שליטים יהודים.
קייל קוריץ'
חיים אישיים
ב-5 בנובמבר 2015 עבר קוריץ' ניתוח להסרת גידולים במוח שאובחנו יומיים קודם לכן. בסופו של דבר הוא עבר שני ניתוחים נוספים כדי לשלוט בנפיחות המוח ולהכניס שתל גולגולת. הוא חזר לשחק חמישה חודשים לאחר הניתוח וקלע 3 מ-4 מהשלוש במשחק הראשון שלו בגראן קנריה.
מייקל סי הול
קריירה
ב-2015, דיבב את דמותו של טופי בסדרת האנימציה "סטאר נגד כוחות הרשע".
מיהו יהודי
יהדות מלידה
פרופ' מיכאל קורינאלדי מציג השערות אחדות למניע לקביעת היהדות לפי האם:
הצטרפות ליהדות
ביהדות האורתודוקסית הליך הגיור כולל ברית מילה לגבר, טבילה והבאת קורבן, אך הבאת הקורבן היא חובה שאינה מעכבת ונדחית למתי שיהיה ניתן לקיימה. קודם לתהליך הגיור על הגר ללמוד את מקצת הלכות היהדות. על בית הדין המגייר לוודא שהגיור הוא לשם שמיים ולא מסיבות אחרות כגון רצון להינשא ליהודי, ואף - במידה מסוימת - לנסות ולהניא את המתגייר מלהתגייר. במציאות בה רוב היהודים אינם שומרי תורה ומצוות, המשימה העיקרית של בית הדין היא לוודא שהגר מקבל עליו את המצוות.
ההשלכות ההלכתיות של ההגדרה הדתית
הלכות הרחקה מגויים מטילות הגבלות מיוחדות על כשרות מזונות שהוכנו בידי גוי, ובכלל זה איסורי אכילה: חלב נכרים, פת עכו"ם, בישולי גויים, סתם יֵינָם ושֵׁכר גויים.
במדינת ישראל
במדינת ישראל ליהדותו של אדם משמעות חוקית, המשפיעה על הזכות להגר ולהתאזרח, על מעמדו האישי וכפיפותו לחוקים הדתיים, ואף על יכולתו לרכוש מקרקעין. לכן הפכה השאלה "מיהו יהודי?" לנושא פוליטי טעון.
ביוגל
ביוּגֶל, ששמו העברי הוא קַרְנוֹן (באנגלית - Bugle), הוא אחד מכלי הנשיפה ממתכת הפשוטים ביותר.
מעבורת
מעבורת היא כלי שיט רחב, שתכליתו לשאת בני אדם על חפציהם ממקום למקום על פני המים. מעבורת מאפשרת לעיתים גם מעבר פשוט של מכוניות ומשאיות, ויש אף מעבורות המובילות רכבת שלמה על מטענה ונוסעיה.
אלדין חתוקאי
חתוקאי, בן הקהילה הצ'רקסית בישראל, נולד בכפר כמא. בשירותו בצה"ל היה חייל מצטיין במסגרת יחידת מילואים. לאחר שחרורו מן הצבא החל לעבוד במפעלי נייר חדרה.
במפעלי נייר חדרה החל לעבוד כעוזר לשוקל נייר. במרוצת השנים השתלם בנושאים שונים וקודם לתפקיד מנהל משמרת. במסגרת השתלמות בחוץ לארץ הוסמך כמפעיל מכונת חיתוך נייר חדישה, בסיומה חזר למפעל ומונה למנהל המכונה. בשנות השמונים נשלח לרומניה לצורך הכשרת צוות מקומי בהפעלת מכונה דומה.
את'ל ווטרס
קורות חייה
ב-1933 הופיעה בסרט הסאטירי Rufus Jones for President לצד סמי דייוויס ג'וניור בן ה-8. בהמשך השנה הופיעה במחזה המוזיקלי המצליח של אירווינג ברלין בברודוויי As Thousands Cheer. באותה תקופה הייתה בעלת המשכורת הגבוהה ביותר בברודוויי, מבין כלל האמנים. ב-1939 הופיעה בתוכנית הטלוויזיה הראשונה שבמרכזה אמן אפרו-אמריקאי, בניגוד לאמונה הרווחת כי היה זה נט קינג קול היה הראשון לעשות זאת בתוכניתו מ-1956. "המופע של את'ל ווטרס", ששודר ברשת NBC, כלל הופעות דרמטיות מתוך המחזה שהפיקה בברודוויי Mamba's Daugthers. ב-1942 הופיעה בסרט המוזיקלי Cabin in the Sky בבימויו של וינסנט מינלי.
בשנותיה האחרונות הקריירה שלה הייתה בירידה, היא הופיעה לעיתים רחוקות וירדה מנכסיה. בשנת 1950 היא חיברה את האוטוביוגרפיה His Eye Is on the Sparrow, שאף עובד בהמשך למחזה.
יהודה בן טבאי
תקנותיו
התלמוד הירושלמי מספר על תקנה שתיקן יחד עם שמעון בן שטח:
הפוני האדום
ג'וניוס מאלטבי
כמה זמן לאחר מכן נערך ביקור של הוועדה המפקחת בבית הספר. פקיד החינוך ג'ון ווייטסייד שואל את גברת מורגן בנוגע לרובי, ומציין את בגדיו המרופטים ואת עוניו של אביו. גברת מורגן מגינה על ג'וניוס, ופקיד החינוך מספר לה אנשי העמק אספו כמה בגדים עבורו, ומבקש כי תקרא לו. גברת מורגן טוענת כי הדבר עשוי להביך אותו, אך ווייטסייד מבטל את דבריה. כאשר רובי מופיע לפני הוועדה ומקבל מאחת החברות בה את חבילת הבגדים, הוא נבוך מאוד ונמלט מהחדר. חברי הוועדה לא מבינים את התנהגותו, אך גברת מורגן מסבירה להם כי עד עתה רובי לא ידע כלל שהוא עני. חברי הוועדה שוקלים מה לעשות למענו, ומחליטים לפנות בעניין לג'וניוס.
The Monster Tour
רשימת השירים
רשימה זו מתייחסת למופע הראשון של הטור שהתקיים בפסדינה, קליפורניה.
ארנסט צינדל
ביוגרפיה
ארנסט צינדל נולד בגרמניה בבאד בילדבאד אשר בחבל באדן-וירטמברג בשנת 1939. בשנת 1958 היגר לקנדה, בגיל 19, כדי להתחמק משירות צבאי בגרמניה. נשא אישה ממוצא קנדי-צרפתי בשנת 1960, ונכנס תחת חסותו של הפשיסט הקנדי, אדריאן ארכנד. בשנות ה-60 וה-70 עבד בהוצאה לאור כמעצב גרפי עבור מספר מגזינים וכן החל לפרסם את דעותיו על הנאציזם והיהודים תחת שם העט כריסטוף פרידריך. בשנת 1968 הצטרף למפלגה הליברלית של קנדה והתמודד מטעמה להנהגת המועצה הליברלית על מנת להילחם בדעות האנטי גרמניות בקנדה אך פרש מההתמודדות לפני הבחירות.
גירושו מארצות הברית ומקנדה ומאסרו בגרמניה
מרק בונוקוסקי, כתב העיתון טורונטו סאן, פרסם בעבר כי אמו של צינדל הייתה ממוצא יהודי. סבו וסבתו מצד אמו היו איזידור ונגל מאייר. אירן צינדל, רעייתו לשעבר של ארנסט צינדל, סיפרה לכתב העיתון כי החשש שבעורקיו זורם דם יהודי הטריד מאוד את צינדל, שנסע לחפש בארכיונים בגרמניה הוכחות לכך שהוא "ארי טהור", אך לא מצא אותן.
יחזקאלי: "אתה בטוח שאין דם יהודי במשפחתך?"
כומתה
כֻּמְתָּה היא סוג של כובע עגול עם חלק עליון שטוח. הכובע יושב בצורה הדוקה על הראש, כך ניתן לסדר את חלקו העליון בצורות שונות – לרוב מופנה לצד אחד. כומתות נחבשו לראשונה על ידי איכרים בסקים והיו סרוגות או מצונרות מצמר. כיום אפשר למצוא כומתות מלובדות מצמר, אך יש עדיין מי שסורג, מצנר ותופר כומתות מבדים שונים. כומתה ("בֵּרֵט", Beret) גם נקשרה במשך שנים למראה הסטריאוטיפי של צרפתים וקטלאנים. אף על פי שהכומתות הן מראה נדיר בימינו, בארצות אלה זהו פריט לבוש סמלי או טקסי והן עדיין משמשות איכרים, אמנים, ציירים ואינטלקטואלים.
היסטוריה
צללית הכומתה הידועה לנו כיום, עיגול חלק הנצמד לראש עם טבעת מוכרת לנו מציורים ופסלים עתיקים במערב אירופה. ארכאולוגים מצאו שרידי כובעים שצורת חלק מהם דומה לכומתה במצבות מתקופת הברונזה באיטליה ובדנמרק. במשך מאות שנים איכרים דחפו אניצי צמר לנעליהם כדי לחמם את רגליהם, השילוב של זיעה וחיכוך הרגליים בצמר יצר לבד. עם הזמן למדו ללבד יריעות יותר גדולות וליצור מהם בגדים שלא העבירו גשם בקלות.
כומתות בצבא
ברוב צבאות העולם מחויבים החיילים בחבישת כומתה (או כובע קצינים) בכל זמן שאינם שוהים במבנה, וכך הייתה הפקודה גם בצה"ל. הרמטכ"ל מרדכי גור התיר לראשונה לנוע עם הכומתה כשהיא בכותפת שמאל. הרמטכ"ל רפאל איתן ביטל היתר זה ופקד לחבוש את הכומתה בכל עת, והרמטכ"ל דן שומרון החזיר את ההיתר, וכך נוהגים עד היום. בבסיסי טירונות מסוימים, בבית הספר לקצינים של צה"ל (בה"ד 1), בקריית ההדרכה בנגב ובביס"ט (בית הספר לטיסה) שבבסיס חצרים מחויבים, גם כיום, כל הצוערים בחבישת הכומתה כמו גם בבית הספר למשטרה צבאית (בה"ד 13).
הכומתה בצה"ל
במרוצת השנים הורחב מגוון הצבעים של הכומתות, כאשר כל חיל קרבי וחטיבת חי"ר סדירה קיבלו כומתות עם צבע משלהם. כיום יש שבעה עשר צבעים שונים לכומתות צה"ל.
לוח השנה האתיופי
לוח השנה האתיופי או הלוח האגעזי הוא לוח שנה שמשי המשמש כלוח השנה העיקרי באתיופיה, וכלוח שנה לצרכים דתיים בכנסיות טֵוָואהִידוֹ — הכנסיות האורתודוקסיות של אתיופיה ואריתריאה. לוח השנה מבוסס על לוח השנה המצרי. בדומה ללוח הקופטי, לוח השנה האתיופי כולל תריסר חודשים בני 30 יום ומספר ימים הנוספים בסוף השנה. בשנה רגילה מספרם חמישה, בשנה מעוברת — שישה. שנה מעוברת חלה פעם בארבע שנים, ללא יוצא מהכלל, כמו בלוח השנה היוליאני ובניגוד ללוח הגרגוריאני.
מארין פטרוסיאן
מארין פטרוסיאן (בארמנית: Մարինե Պետրոսյան; נולדה ב-16 באוגוסט 1960) היא משוררת, מסאית, ובעלת טור ארמנית.
סקרוג' (סרט, 1970)
סקרוג' (באנגלית: Scrooge) הוא סרט מוזיקלי משנת 1970, עיבוד קולנועי לספר "מזמור חג המולד" מאת צ'ארלס דיקנס. הסרט בבימויו של רונלד נים צולם בלונדון ובתפקיד הראשי כיכב אלברט פיני. את המוזיקה לסרט הלחין לזלי בריקוס, ואת העיבודים עשה המלחין איאן פרייז'ר. בסרט שולבו 11 שירים וקטעים מוזיקליים ברוח המסורת הבריטית, המספרים סיפור מוזיקלי נאמן למקור. הסרט זכה לשבחים מעטים, אך אלברט פיני זכה בפרס גלובוס הזהב על תפקידו בסרט כשחקן הטוב ביותר בסרט קומדיה או מוזיקלי. הסרט היה מועמד לארבעה פרסי אוסקר, והוא העיבוד היחיד של הספר שהיה מועמד לאוסקר.
עלילה
רוח חג המולד של ההווה (קנת' מור) ענק עליז מראה לסקרוג' את בית משפחת קרצ'יט. סקרוג' שם לב שטים חולה מאוד, והרוח מזהירה אותו שאם הצללים בעתיד לא ישתנו הילד צפוי למות. אחר כך הם מבקרים בביתו של אחיינו פרד ואשתו (מרי פיץ') שם הם מארחים חברים לסעודה. פרד מרים כוסית לכבודו של סקרוג', ואחרי כן הם משחקים במשחק "The Minister's Cat". הרוח עוזבת את סקרוג' באומרה שהחיים קצרים מאוד.
היבט מקורי
הסרט קיבל סיווג צפייה לא מוגבל, אך בהקרנות בטלוויזיה לרוב משמיטים את הסצנה הזו. כך גם בגרסאות שונות בהפצה של וידאו ביתי.
בנק אוצר החייל
רקע והקמה
במהלך מלחמת העולם השנייה התארגנו ביחידות השונות של הצבא הבריטי בהן היו חיילים ארצישראליים, קופות חיילים אליהם הפקידו החיילים משכורת של יום אחד לכל חודש לצורך עזרה הדדית. כספים אלו רוכזו בסוף המלחמה בקופה מרכזית ליד הסוכנות היהודית שנוהלה בידי אליעזר קפלן, גרינבוים וי. גוריון. לאחר סיום המלחמה בנובמבר 1946 הוחלט על ידי נציגי החיילים להקים בכסף שנאסף את "אוצר החייל" שיהווה מכשיר כספי לסיוע לחיילים המשוחררים. אוצר החייל העניק הלוואות לחיילים המשוחררים והשתתף בפרויקטים שונים לשיכון חיילים כאלה.
התרחבות
בין השנים 1956–1972 פעל הבנק כמוסד בעל תמיכה ממשלתית ועם רישיון לפעול רק בתחום אנשי הקבע ומערכת הביטחון של המדינה. העלייה ההדרגתית בשיעור האינפלציה בארץ גרמה לכך שרווחיות הבנק הייתה נמוכה, והיה צורך בהפרטה חלקית שלו.
בשנת 1970 קיבל הבנק אישור ממשרד האוצר להרחיב את שירותיו למגזר הפרטי תחת ההגבלה של הזרמת מקורות מימון עצמאיים נוספים, שיפור והתמקצעות השירות ושדרוג יכולת המחשוב שלו.
אשר כהן (מדע המדינה)
אשר כהן (נולד ב-27 במרץ 1958) הוא פרופסור חבר ומרצה במחלקה למדע המדינה באוניברסיטת בר-אילן בעבר שימש כראש בית הספר לתקשורת במקום.
יהודה גור-אריה
ביוגרפיה
מפרסם מפרי עטו בבמות הספרותיות השונות בארץ, כ-130 פרסומים עד כה.
גרג מונרו
קריירת מכללות
בעונת ה שלו, עונת, הראה מונרו שיפור גדול במשחקו. הוא קלע בממוצע לאורך העונה 16.1 נקודות, לקח 9.6 ריבאונדים, שהציבו אותו במקום השלישי בליגת הביג איסט כולה, והוסיף 3.8 אסיסטים למשחק. מונרו, שביסס את מעמדו כאחד הסנטרים הטובים ביותר בליגת המכללות, הוביל את ג'ורג'טאון עד לגמר הביג איסט, בו הפסידה האוניברסיטה.
רדוקציה חישובית
רדוקציה פולינומית
בדומה לכך ניתן להוכיח אי קיום פתרון יעיל באמצעות רדוקציה מבעיה שידוע לנו כי אין לה פתרון יעיל לבעיה הנוכחית. במקרה כזה טוענים שגם לבעיה הנוכחית לא יכול להיות פתרון יעיל, שכן פתרון לבעיה הנוכחית היה גורר פתרון גם לבעיה הידועה וזה הרי לא ייתכן כי הוכח מתמטית שלבעיה הידועה אין פתרון יעיל.
פרס האופנה הבריטי
פרס האופנה הבריטי הוא טקס חלוקת פרסים, הנערך מדי שנה בבריטניה לאישים וארגונים בעלי תרומה ייחודית לתעשיית האופנה בבריטניה במהלך שנה זו, הטקס מאורגן על ידי מועצת האופנה הבריטית.
אייטוס
הקהילה היהודית
באייטוס התקיימה קהילה יהודית קטנה. ב-1900 נכללה הקהילה ברשימת 34 הקהילות המאורגנות בנסיכות הבולגרית. השכונה היהודית מוקמה בחלקה הצפוני של העיר ובמקום נבנה בית כנסת וכן היה בית עלמין יהודי שמוקם בפאתיה הדרום מזרחיים של העיר. במקום מצויות עדיין שרידי מצבות של נפטרים יהודים. במרכז השכונה היהודית הייתה באר מים ועליה כיתוב "באר היהודים". בראשית מרץ 1943 ערך הקומיסריון לענייני יהודים בראשות אלכסנדר בלב רשימות של כל יהודי בולגריה לקראת גירושם למחנות ההשמדה. ברשימת מכסת הגירוש הראשון שיועד ל-10 במרץ וכללה 6,365 יהודים מ"בולגריה הישנה", לא נכללו יהודים מהעיר אייטוס. ידוע שהתגוררו יהודים בעיר גם בתקופת מלחמת העולם השנייה, הייתה פעילות ציונית וכפי שאירע בכל הקהילות היהודיות בבולגריה, נשלחו הגברים בגילאי 20–40 לעבודות כפייה. מרבית יהודי העיר עלו לישראל בגל העלייה בין השנים 1947 ל-1949. ב-28 במאי 1949 בשלהי גל העלייה, ערך הקונסיסטוריון של יהודי בולגריה מפקד ובאייטוס נמנו 7 יהודים. בראשית המאה ה-21 לא התגוררו יהודים בעיר.
פרעה סנדרס
ביוגרפיה
נולד בשם פרל סנדרס (Ferrell Sanders) בליטל רוק, ארקנסו. את הקריירה שלו כנגן סקסופון טנור החל באוקלנד (קליפורניה) בלהקות רית'ם אנד בלוז. ב-1961 עבר לניו יורק וניגן עם הפסנתרן סאן רא שנתן לו את הכינוי "פרעה". משנת 1965 היה שותף קבוע של קולטריין ברוב נסיונותיו החדשניים והשפיע על קולטריין לדחוף את גבולות הז'אנר ואת גבולות ההבעה של הסקסופון קדימה. באותה תקופה ניגן גם בחבורת הג'אז החופשי שהובילה את הג'אז למחוזות חופשיים, יצריים, לא-מרוסנים, דחוסי-צליל ודיסוננסיים עם אלברט איילר, סאן רא, ססיל טיילור ואחרים. דואט הטנורים שלו עם קולטריין Meditations הוא אחת מפסגות סגנון זה.
אריקה ואל
ביוגרפיה
בשנים 1992–1994, למדה באוניברסיטת הוואנה שבקובה.
מדד תל אביב 125
נתונים היסטוריים
בטבלה להלן מופיעה סטטיסטיקה של מדד ת"א 125 וניתן למצוא בה: